Lav et referat af nedenstående tekst:

Tekst:
De sidste to måneder er forbipasserende på Algades gågade blevet mødt af et sammentømret plankeværk, hvor den tidligere butik Gavlhuset var i mange år. Bag ved det sammentømrede plankeværk har arkæologer fra Nordjyllands Historiske Museum travlt med at grave i det centrale Aalborgs fortid. Et af de indtil videre mest interessante og sjældne fund viser at folk også var forfængelige tilbage i 1400 tallet. - Vi har fundet et fragment af en spejlramme fra 1400-tallet. Fundet er ret sjældent, og i den størrelse kendes der kun to eller tre andre fund fra Danmark, fortæller arkæolog Christian Jensen til TV2/NORD. De mange spændende fund som bliver gravet frem, skal først konserveres inden at Nordjyllands Historiske Museum til foråret er klar til at vise dem frem.

Referat:
Arkæologer er i fuld gang med udgravningen hvor den tidligere kendte forretning Gavlhuset lå i Aalborg, og det har vist sig, at grunden gemmer på flere sjældne fund.